****Ipuscua 1000 urte. Ipuscuatik Gipuzkoara. 1025-2025****

Azken 1000 urteotan barrena egindako bidaia honek erakusten du Gipuzkoa lurralde geografiko lausoa izatetik nortasun juridikoa eta gobernu-erakunde propioak, gaur egunera arte iraun dutenak, izatera nola igaro zen.

Bidaia hori bi ardatzetan egituratu da erakusketan: lurraldearen geografia, alde batetik, eta haren gobernu-modua, bestetik. Beste alderdi batzuk ere txertatu dira, hala nola ekonomia eta filosofia, eraldaketa hobeto ulertzen laguntzen baitute.

Lehen aldiz 1025. urtean aipatutako *Ipuscua* hartatik abiatuko gara. Ondoren, lurralde, erakunde, gizarte eta politika arloetan Gipuzkoa errealitate berri eratu zen garaira, XIV. eta XVI. mendeen artera, pasatuko gara. Azkenik, sistema liberal konstituzional berrira egokitzeko, lurraldeak XIX. mendean bizi izan zituen aldaketak azalduko ditugu.

**MUGATU GABEKO LURRALDEA**

Zer izan zen Gipuzkoa hastapenetan? Zer esan nahi du Gipuzkoa izenak? Zergatik aipatu zen lehenbiziko aldiz 1025ean? Ikerketa berrienek erantzunak eman dizkiete galdera horiei eta lehen aldiz eskaini dute gaur egun Gipuzkoa osatzen duten XI. eta XII. mendeetako lurralde haien panoramika. Goraldi eta eraldaketa ekonomiko eta sozial betean zegoen eskualdea eta, aldi berean, gatazka geopolitikoen lekua ere bazen. Labur esanda, une erabakigarria izan zen gaur egungo Gipuzkoa eraikitzeko prozesuan. Izan ere, orduan ezarri ziren lurralde- eta erakunde- oinarriak, eta Erdi Aroaren amaieratik aurrera garatu ziren erabat.

1025, lehen aldiz aipatu zen *Ipuscua* lurraldea

1025ean, García Acenáriz jaunak eta haren emazte Gaylak San Juan de la Peña monasterioari (Aragoi) dohaintzan eman zioten Olazabalgo San Salbador eliza (gaur egungo Altzoko udalerria), bai eta Oria ibaiaren erdiko ibarrean eta kostan zeuden beste jabetza batzuk ere. Dokumentu honek García Acenáriz *Ipuscuako* jaun gisa erakusten du, Iruñeko Antso III.a Nagusiaren erregealdian.

Litekeena da García Acenáriz aragoiarra izatea, baina baliteke Arabakoa izatea ere. Gaylari dagokionez, haren testamentuak erakusten du (1048. urtea baino geroagokoa zen) «Ipuçchako» jatorria zuela eta Gipuzkoan eta Iruñean jabetzak zituen leinu batekoa zela.

**Mugatzeko zaila den lurraldea**

Gaylaren eta García Acenárizen garaiko Gipuzkoa hura egungoa baino txikiagoa zen. Ez zeuden barruan ez Deba ibaiaren haranaren zati handi bat, egungo Deba izan ezik, ez eta Urumea eta Bidasoa ibaien behealdeko lurrak ere. Garai protohistoriko eta erromatarretan barduliarrak bizi ziren eremua izango zuen, agian, antzinako Gipuzkoak.

# Gipuzkoako lurraldea haranetan antolatuta zegoen, eta Penintsulako beste mendi-eremu batzuetan ere ohikoa zen eskualde-barruti hori. XII. mendearen amaierako dokumentuei esker, Iruñeko gotzaindegiaren haran gipuzkoarrak ezagutzen ditugu: Oiarzun, Berastegui, Araria, Ozcue, Ernani, Seiaz, Titiar,Yraurgui, Goyaz eta Erretzil.

# Dirudienez, jauntxoek, monasterioek, gotzainek eta erregeek errentak biltzeko egindako banaketa administratiboak ziren haranak, baina, ziurrenik, askoz lehenagotik ere egongo ziren funtsezko beste funtzio batzuekin, hala nola herri-mendiak kudeatzea eta suertatzen ziren liskarrak konpontzea.

# **Herrixkak**

# Goi Erdi Aroko herrixkak VIII. eta XII. mendeen artean sortu ziren, Europako mendebaldean zabalduta zegoen ereduari jarraituz:

* Etxe-multzo bat eta artisautzarako eta nekazaritzarako eta abeltzaintzarako instalazio osagarriak, eliza batekin.
* Inguruan, nekazaritzarako eta abeltzaintzarako lursailak, erabilera pribatukoak zein herri-erabilerakoak.
* Herri-erabilerako basoak eta mendiak, baliabideak ateratzeko erabiltzen zirenak: egurra, harria, fruituak, landareak, ehiza, etab.

Arkeologiari esker, azken hamarkadetan egiaztatu da gure lurraldeko parrokia eta ermita asko landa-elizak izan zirela, herrigune txikiei zerbitzua ematen zietenak.VIII. eta XII. mendeen artean sortutako landa-elizak 350 inguru izan daitezke, Arabako edo Nafarroako kopuru antzekoa.

**Hedatzen ari ziren bi potentziaren artean**

1076 eta 1200 artean, Iruñea, Aragoi eta Gaztela lehian ibili ziren Gipuzkoako lurraldea eskuratzeko. Iruñeko Antso IV.aren hilketaren ondoren (1076), Gaztelako Alfontso VI.aren esku geratu ziren Urumea ibaiaren mendebaldeko lurrak, eta ekialdeko zatia, berriz, Antso Ramírez Aragoikoaren menpe, Iruñeko errege izendatu zutena. 1109an Alfontso VI.a hil zenean, Alfontso I.a Aragoikoak (Alfontso Borrokalaria) lurraldearen gainerakoa bereganatu zuen ziurrenik. 1134an Iruñeko erresuma berrezarri ondoren, egungo Gipuzkoako haranak Nafarroaren mende geratu ziren 1200era arte.

Une nahasi hartan hasi zen Iruñeko erresuma Gipuzkoako lurraldea gotortzen, eta zenbait gaztelu eraiki zituen baliabideak eta lehorreko, itsasoko eta ibaiko komunikabideak kontrolatzeko.

**Hiri-gutunak**

Tokiko garapen ekonomiko eta komertzialak, nazioarteko testuinguru onuragarriarekin batera, hiri-fenomenoaren hedapena ekarri zuen. XII. mendearen amaieratik aurrera, legeria berria behar izan zen, erregeek emana hiri-gutun gisa, gero eta handiagoak ziren herri haietan negozioak, politika eta gizarte-harremanak arautzeko. Hiribilduek landa-inguruneko biztanleak erakarri zituzten, eta jurisdikzio berriak sortu zituzten lege-gutun haietan oinarrituta. Arkeologiak erakutsi duenez, kasu askotan hiribilduak sortu aurretik hasi zen biztanleriaren eta funtzio politikoen kontzentrazio hura, baina prozesu haiek indartzeko balio izan zuten hiribilduek.

Lehenengo hiribildua Donostia izan zen, eta Antso VI.a Nafarroakoak eman zizkion foruak 1180. urte inguruan. Ondoren Getaria, Hondarribia, Mutriku eta Zarautz etorri ziren. XIII. mendean beste hiribildu batzuk sortu ziren Deba eta Oria haranetan, eta prozesua XIV. mendearen bukaeran amaitu zen Urretxurekin. Ondorioz, hautsi egin zen Gipuzkoak zuen haranen araberako antolaketa hura.

**LURRALDEA ETA ERAKUNDEAK FINKATZEA**

XIV. mendearen amaieran, hiribilduak ermandade batean elkartu ziren. Probintzia ere deitu zitzaion ermandade hari eta antzinako Gipuzkoako eremu periferikoak atxikitzea ekarri zuen. Azkenean, lurraldeko erakunde politiko gorena bihurtu zen.

XVI. mendean, hiribilduetako eliteek Hispaniako Inperioaren barruan izandako gorakada justifikatzeko diskurtso propioa eraiki zuten. Kaparetasun unibertsala, probintzia eta foruak izan ziren errealitate berri haren ardatz nagusiak. Elementu horien baturak ontzigintzaren eta siderurgia-industriaren goraldia ekarri zuen, bai eta Gipuzkoako etxe eta leinu askoren gorakada sozial eta politikoa ere.

Noblezia unibertsala

XV. mendearen bigarren erdian, Gipuzkoako Ermandadeak garaitu egin zituen noble gerrazaleak, Ahaide Nagusiak deituak. Haien aurrean, hiriko eliteek «noblezia unibertsalaren» ideia defendatu zuten, «odol-garbitasunean» oinarrituta. Gipuzkoarren kaparetasun hark eragotzi egiten zuen zenbait jaunek besteek baino eskubide gehiago izatea.

Batzar Nagusiak, beraz, lurralde-erakundea ziren, ez estamentuzkoa. Prokuradoreak beren hiribilduen eta alkatetzen ordezkari gisa joaten ziren. Hala, kleroa ez zegoen ordezkatuta.

Hortaz, Gipuzkoako eta Bizkaiko foru-erakundeak, ordezkapen- eta lurralde-izaeragatik eta legegintzan zituzten eskumenengatik, ohiz kanpokoak izan ziren Aro Modernoko Europan.

**Gipuzkoako Ermandadea**

XIII. mendearen amaieratik, beren lurraldeetan sortu ziren ermandadeak sustatu eta babestu zituzten Gaztelako errege-erreginek, lankidetza bultzatuz segurtasunean eta babes juridikoan. Hala ere, ermandade haiek koiunturalak ziren, eta haien helburua ez zen erresumaren lurraldea berrantolatzea. 1375ean izan zen Tolosako batzarretik aurrera eta, bereziki, 1397an Getarian izan zenetik aurrera, Gipuzkoako ermandade bakarraren alde egin zuten errege-erreginek, ermandadearen agintea babestuz, jurisdikzioak kontrolatu eta politikoki erregearen epaile gisa nabarmendu nahi zuten bandokideen gainetik jarrita ermandadea.

Hala, Gipuzkoako Ermandadeak lurralde-batasuna finkatu zuen errege-erreginen jurisdikzioaren pean. Leintz harana 1497an batu zitzaion, eta Oiarzungo haranak bere ordezkaritza lortu zuen 1509an, Errenteriarekin izandako gatazka baten ondoren. Oñatiko konderria, ordea, Ermandadetik kanpo geratu zen.

**Batzar Nagusiak eta Aldundia**

Gipuzkoako Ermandadeak erakunde bat izan zuen, Batzar Nagusia; hura subiranoa zen gai judizial, legegile eta betearazleetan, eta eginkizun militar eta fiskalak zituen. Udalerriek ordezkariak bidaltzen zituzten Batzar Nagusietara eta haietan hartzen ziren erabakiak, korrejidorearekin batera. Korrejidorea zen erregearen ordezkari eta batzarretako buru.

Probintziako arazo arruntez arduratzeko beharraren ondorioz, agian XV. mendean, baina zalantzarik gabe 1550etik aurrera, Aldundia sortu zen. Korrejidoreak, ahaldun nagusiek eta beste ofizial batzuek osatzen zuten, organo iraunkorra zen eta Batzarretan hartutako erabakien betearazlea.

**TIEMPO DE CAMBIOS**

Con la implantación en el siglo XIX del régimen liberal en España, Gipuzkoa vivió una homogeneización territorial e institucional, que produjo innumerables conflictos. A consecuencia de las reformas liberales, a mediados de siglo Gipuzkoa adoptó los límites territoriales que tiene actualmente y estableció una capital definitiva.

Desde el punto de vista político-institucional, el proceso de transformación fue más complejo y dilatado en el tiempo. Sobre la base de la antigua organización foral, se produjo un extenso proceso de transformaciones que desembocó en el actual marco institucional de tipo democrático.

# **Foru-erregimenaren amaiera**

# XVIII. mendearen hasieran, borboien monarkia saiatu zen aduana-salbuespena kentzen Euskal Herrian eta, mende amaieran, foruen ezeztatzea ekarri zuen politika hark. Gipuzkoako hainbat sektoretan ere islatu ziren Gobernu zentralarekiko tirabirak, jarrera politiko desberdinak baitzeuden: homogeneizazio instituzionalaren aldekoak (liberalak), foru-erakundeak eguneratzearen aldekoak (liberal foruzaleak) eta Antzinako Erregimenaren defendatzaile porrokatuak (karlistak).

# Zatiketa horiek gerra zibilak ekarri zituzten, eta Espainiako Gobernuak foruak abolitu zituen 1876an. Batzar Nagusiak mende batez desagertu ziren, eta Estatuko Administrazioan beste maila bat besterik ez zen izan Gobernu probintziala, nahiz eta 1878an Gobernuarekin kontzertu ekonomiko bat ezarri zen, erregimen frankistak 1937an indargabetu zuena.